Bahebera 1 | Baebele ya mo Internet | Thanolo ya Lefatshe le Lesha
1 Modimo, yo bogologolo tala a neng a bua ka makgetlo+ a le mantsi le ka ditsela di le dintsi le borraaronamogologolwane ka baporofeti,+ 2 kwa bokhutlong jwa metlha+ eno o buile le rona ka Morwa,+ yo a mo tlhomileng moruaboswa wa dilo tsotlhe,+ le yo a dirileng+ ditsamaiso tsa dilo ka ene. 3 Ene ke ponatso ya kgalalelo+ ya gagwe le setshwano totatota sa gagwe ka boene,+ mme o tshegetsa dilo tsotlhe ka lefoko la maatla+ a gagwe; mme fa a sena go itshekisa maleo+ a rona o ne a nna kafa seatleng sa moja+ sa Yo O Tlotlometseng kwa mafelong a a kwa godimo.+ 4 Ka jalo jaanong o botoka go gaisa baengele,+ mo e bileng a ruile leina+ le le molemolemo go gaisa la bone. 5 Ka sekai, o kile a raya ofe wa baengele a re: “O morwaake; nna, gompieno, ke fetogile rrago”?+ A bo a re: “Nna ka bonna ke tla nna rraagwe, mme ene ka boene o tla nna morwaake”?+ 6 Mme fa gape a tlisa Leitibolo+ la gagwe mo lefatsheng le le nang le banni, a re: “Mme a baengele+ botlhe ba Modimo ba obame fa pele ga gagwe.”+ 7 Gape, o bua jaana ka baengele: “Mme o dira baengele ba gagwe meya, le batlhanka ba gagwe kgabo ya molelo.”+ 8 Mme o bua jaana ka Morwa: “Modimo ke setulo sa bogosi sa gago ka bosaengkae+ le go ya go ile, mme lore lwa segosi lwa bogosi+ jwa gago ke lore lwa segosi lwa thokgamo.+ 9 O ratile tshiamo, mme wa tlhoa go tlhoka molao. Ke gone ka moo Modimo, Modimo wa gago, a neng a go tlotsa+ ka leokwane la boitumelo go gaisa balekane+ ba gago.” 10 Gape a re: “Wena kwa tshimologong, wena Morena, o ne wa thaya metheo ya lefatshe ka bolone, mme magodimo ke ditiro tsa diatla+ tsa gago. 11 Tsone di tla nyelela, mme wena o tla nnela ruri; mme di tla onala tsotlhe fela jaaka seaparo sa kafa ntle,+ 12 mme o tla di phutha fela jaaka kobo,+ jaaka seaparo sa kafa ntle; mme di tla fetolwa, mme wena o ntse o tshwana fela, le dingwaga tsa gago ga di kitla di fela.”+ 13 Mme o kile a bua ka ofe wa baengele a re: “Nna kafa seatleng sa me sa moja, go fitlha ke baya baba ba gago gore e nne sebeo sa dinao tsa gago”?+ 14 A botlhe ga se meya+ e e direlang botlhe,+ e e rometsweng go ya go direla ba ba tlileng go rua+ poloko?